|  |  |
| --- | --- |
|  |  |

 

Projektas finansuojamas Ekonomikos gaivinimo ir atsparumo didinimo plano „Naujos kartos Lietuva“ lėšomis  
   
**PROJEKTAS NR. 09-051-P-0001 „SKUBIOSIOS MEDICINOS PAGALBOS SKYRIŲ VEIKLOS EFEKTYVUMO IR KOKYBĖS UŽTIKRINIMO, STEBĖSENOS IR ANALIZĖS PLATFORMOS SUKŪRIMAS“**  
   
Valstybės įmonė Registrų centras kartu su partneriais Lietuvos Respublikos sveikatos apsaugos ministerija, Greitosios medicinos pagalbos tarnyba, Lietuvos sveikatos mokslų universiteto ligonine Kauno klinikomis, Viešąja įstaiga Vilniaus universiteto ligonine Santaros klinikomis, Viešąja įstaiga Klaipėdos universiteto ligonine, Viešąja įstaiga Respublikine Vilniaus universitetine ligonine ir Valstybės duomenų agentūra įgyvendina projektą „Skubiosios medicinos pagalbos skyrių veiklos efektyvumo ir kokybės užtikrinimo, stebėsenos ir analizės platformos sukūrimas“, projekto kodas Nr. 09-051-P-0001.

Projektas įgyvendinamas pagal 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“.  
  
**Projekto tikslas -** padidinti skubiosios medicinos pagalbos teikimo efektyvumą ir veiklos kokybę diegiant informacinėmis technologijomis pagrįstus sprendimus.   
  
**Projektu siekiamos spręsti problemos**:

1. Greitosios medicinos pagalbos (toliau - GMP) ir skubiosios medicinos pagalbos skyrių (toliau - SMPS) bendradarbiavimui skirtų ir visoje šalies teritorijoje vieningai naudojamų informacinių technologijų (toliau – IT) įrankių nėra sukurta, todėl abi bendradarbiaujančios pusės realiu laiku nesikeičia savo veiklos ir pacientų duomenimis;
2. Elektroninėje sveikatos paslaugų ir bendradarbiavimo infrastruktūros informacinėje sistemoje (toliau - ESPBI IS) pacientų sveikatos duomenys nėra išsamūs ir optimaliai panaudojami gerinti skubiosios medicinos pagalbos teikimo efektyvumą ir veiklos kokybę;
3. Savarankiškai skubiosios medicinos paslaugomis siekiantiems pasinaudoti pacientams trūksta informacijos apie SMPS veiklą;
4. Nesukurti IT sprendimai vertinti ir stebėti SMPS veiklos kokybę ir efektyvumą.

**Projekto tikslinės grupės**:

1. SMPS darbuotojai, kurių vykdomą veiklą siekiama efektyvinti užtikrinant praktinį skaitmeninių įrankių prieinamumą;
2. Pacientai, kurie naudojasi SMPS teikiamomis paslaugomis;
3. GMP darbuotojai, kurie tiesiogiai bendradarbiauja su SMPS;
4. Lietuvos Respublikos sveikatos apsaugos ministerijos darbuotojai, atsakingi už SMPS veiklos efektyvumo stebėseną ir kontrolę.

**Planuojami Projekto pokyčio rezultatai:**

1. Sukurtas naujas ESPBI IS modulis ASPĮ resursų ir kitiems veiklos duomenims tvarkyti;
2. Sukurtas GMP gabenamų į SMPS pacientų medicininio rūšiavimo funkcionalumas, įskaitant pranešimų apie kritinės būklės pacientus inicijavimą ir perdavimą;
3. Realizuotas GMP gabenamų pacientų planuojamo atvykimo laiko duomenų perdavimas SMPS funkcionalumas;
4. Įgyvendintas GMP kortelės skaitmenizavimo II-asis etapas;
5. Įgyvendintas elektroninės sveikatos istorijos santraukos, teikiamos GMP ir SMPS, realizavimas;
6. Išplėtotas esveikata.lt portalas SMPS veiklai aktualiais duomenimis;
7. Sukurtas validuotų SMPS veiklos kokybės ir efektyvumo rodiklių reikšmių ataskaitų formavimo ir saugojimo įrankis.

**Projekto įgyvendinimo laikotarpis** – nuo 2024 m. birželio 3 d. iki 2025 m. gruodžio 31 d.

**Projekto vertė** – 4 553 368,32 Eur (iš jų PVM 467 115,06 Eur).